wickkiey/tamil-wikipedia-chunked huggingface dataset:
# குளோரேட்டு

## தயாரிப்பு

### ஆய்வகம்

பொட்டாசியம் ஐதராக்சைடு போன்ற ஓர் உலோக ஆக்சைடுடன் குளோரின் வாயுவை சேர்த்து குளோரேட்டுகள் தயாரிக்கப்படுகின்றன.  
:3 Cl<sub>2</sub> + 6 KOH → 5 KCl + KClO<sub>3</sub> + 3 H<sub>2</sub>O  
இவ்வினையில் குளோரின் விகிதச்சமமாதலின்றி ஒடுக்கம் மற்றும் ஆக்சிசனேற்றம் ஆகிய இரண்டு வினைகளிலும் ஈடுபடுகிறது. ஆக்சிசனேற்ற நிலை பூச்சியத்தில் உள்ள குளோரின் -1 என்ற ஆக்சிசனேற்ற நிலையிலுள்ள குளோரேட்டாகவும் மற்றும் ஆக்சிசனேற்ற எண் +5 இல் உள்ள குளோரேட்டு(V) ஆகவும் உருவாகிறது. இதற்குப் பதிலாக குளிர்ந்த நீரிய உலோக ஐதராக்சைடுகள் குளோரின் வாயுவுடன் வினைபுரியும்போது குளோரைடும் ஐப்போகுளோரைட்டும் உருவாகின்றன.
# குளோரேட்டு

## தொழிற்துறை தயாரிப்பு

தொழில் முறையில் குளோரேட்டு தயாரிக்கும் தயாரிப்பு முறை குளோரின் வாயுவுக்குப் பதிலாக நீரிய சோடியம் குளோரைடு கரைசலில் தொடங்குகிறது. மின்னாற்பகுப்பிற்கான உபகரணங்கள் குளோரின் மற்றும் சோடியம் ஐதராக்சைடு இரண்டையும் கலக்க அனுமதித்தால், மேலே விவரிக்கப்பட்ட விகிதச்சமமாதலின்மை வினை நிகழ்கிறது.
# குளோரேட்டு

## இயற்கை தோற்றம்

உலகெங்கிலும் இயற்கையான குளோரேட்டு படிவுகள் இருப்பதைக் சமீபத்திய ஆய்வு கண்டறிந்துள்ளது, வறண்ட மற்றும் உயர் வறண்ட பகுதிகளில் ஒப்பீட்டளவில் அதிக செறிவுடன் குளோரேட்டு படிவுகள் காணப்படுகின்றன . பெர்குளோரேட்டை ஒத்த குளோரேட்டின் அளவுக்கு மழை மாதிரிகளிலும் குளோரேட்டு அளவிடப்பட்டது. குளோரேட்டு மற்றும் பெர்குளோரேட்டு இரண்டும் ஒரு பொதுவான இயற்கை உருவாக்க பொறிமுறையைப் பகிர்ந்து கொள்ளலாம் என்றும் மற்றும் குளோரின் உயிர் வேதியியல் சுழற்சியின் ஒரு பகுதியாக இவை இருக்கலாம் என்றும் சந்தேகிக்கப்படுகிறது. ஒரு நுண்ணுயிர் நிலைப்பாட்டில் இருந்து நோக்குகையில், இயற்கை குளோரேட்டின் இருப்பு குளோரேட்டை குளோரைட்டுக்குக் குறைக்கும் திறன் கொண்ட பல்வேறு வகையான நுண்ணுயிரிகள் உள்ளன என்பதையும் விளக்கக்கூடும். மேலும், குளோரேட்டு குறைக்கப்படும் பரிணாமம் ஒரு பண்டைய நிகழ்வாக இருக்கலாம், ஏனெனில் இன்றுவரை விவரிக்கப்பட்டுள்ள அனைத்து பெர்குளோரேட்டுகளையும் குறைக்கும் பாக்டீரியாக்கள் குளோரேட்டை ஒரு முனைய எலக்ட்ரான் ஏற்பியாகப் பயன்படுத்துகின்றன . இது தெளிவாகக் கூறப்பட வேண்டும், தற்போது குளோரேட்டு ஆதிக்கம் செலுத்தும் தாதுக்கள் எதுவும் தற்போது தெரியவில்லை என்பதை . இதன் பொருள் குளோரேட்டு எதிர்மின் அயனியின் அறியப்பட்ட கனிம இனங்களில் மாற்றாக மட்டுமே இது உள்ளது, அல்லது இறுதியில் - துளை நிரப்பும் கரைசல்களில் இது உள்ளது .  
2011 ஆம் ஆண்டு மேற்கொள்ளப்பட்ட ஓர் ஆய்வில் சியார்ச்சியா தொழில் நுட்ப நிறுவனம் புதன் கோளில் மக்னீசியம் குளோரேட்டு இருக்கிறது என்ற செய்தியை வெளியிட்டுள்ளது .
# குளோரேட்டு

## சேர்மங்கள்

- பொட்டாசியம் குளோரேட்டு, KClO<sub>3</sub>
- சோடியம் குளோரேட்டு, NaClO<sub>3</sub>
- மக்னீசியம் குளோரேட்டு, Mg(ClO<sub>3</sub>)<sub>2</sub> போன்ற உப்புகள் குளேரேட்டுகளுக்கு உதாரணமாகும்.
# குளோரேட்டு

## பிற ஆக்சியெதிர்மின் அயனிகள்

குளோரேட்டு என்ற சொல்லை தொடர்ந்து ரோமன் எண்ணியமுறை எண் ஒன்று குறிப்பிடப்படுமேயானால் அது ஆக்சியெதிர்மின் அயனியில் குளோரினின் ஆக்சிசனேற்ற நிலை ரோமன் எண்ணிய முறையின் மதிப்பிலேயே இருக்கும்.
| பொதுப்பெயர் | இருப்பின் பெயர் | ஆக்சிசனேற்ற நிலை | வாய்ப்பாடு |
| --- | --- | --- | --- |
| ஐப்போகுளோரைட்டு]] | குளோரேட்டு(I) | +1 | ClO<sup>−</sup> |
| குளோரைட்டு | குளோரேட்டு(III) | +3 |  |
| 'குளோரேட்டு' | 'குளோரேட்டு(V)' | +5 |  |
| பெர்குளோரேட்டு]] | குளோரேட்டு(VII) | +7 | } |
மேற்கண்ட விவாதங்களின் இறுதியாக குளோரேட்டு என்பதன் பொருள் எந்தவொரு ஆக்சியெதிர்மின் அயனியையும் குறிக்கும். அதிலும் குறிப்பாக குளோரின் +5 என்ற ஆகிசனேற்ற நிலையில் இருக்க வேண்டும் என்பதாகும்.
# குளோரேட்டு

## நச்சு இயல்

ஒப்பீட்டளவில் குளோரேட்டுகள் நச்சுத்தன்மை கொண்டவையென விவரிக்கப்படுகிறது. ஒடுக்கும்போது இவை தீங்கற்ற குளோரைடுகளைக் கொடுக்கின்றன.
# குளோரைல்

**குளோரைல்** *(Chloryl)* என்பது வேதியியலில் ஒரு மூவணு நேர்மின் அயனியை குறிக்கிறது. இதன் மூலக்கூற்று வாய்ப்பாடு ClO+2 ஆகும். குளோரைட்டு அயனியின் கட்டமைப்பே (ClO−2) இதற்கும் பொருந்துகிறது. ஆனால் எலக்ட்ரான் அமைப்பில் இது வேறுபடுகிறது. இங்கு குளோரின் +3 என்ற ஆக்சிசனேற்ற நிலைக்குப் பதிலாக +5 என்ற ஆக்சிசனேற்ற நிலையில் உள்ளது. ஆக்சி குளோரைடுகளில் நேர்மின் சுமை கொண்ட ஓர் அரிய வகைக்கு இது எடுத்துக்காட்டாகும். FClO2 மற்றும் [ClO2][RuF6] போன்ற குளோரைல் சேர்மங்கள் அதிக வினைத்திறன் கொண்டவையாக உள்ளன. தண்ணீர் மற்றும் கரிமச் சேர்மங்களுடன் மிகத்தீவிரமாக வினைபுரிகின்றன.
# குளோரைல்

## கட்டமைப்பு

ClO+2 நேர்மின் அயனி SO2 அயனியுடன் 120 பாகைக்கு நெருக்கமாக பிணைப்பு கோணம் கொண்ட ஒரு வளைந்த மூலக்கூறு ஒத்த எலக்ட்ரான் அமைப்பைக் கொண்டுள்ளது . Cl–O பிணைப்பின் பிணைப்பு வேறுபாடு 1.5 ஆகும். ஓர் இரட்டைப் பிணைப்பும் டி ஆர்பிட்டாலை பயன்படுத்தாத ஒரு சகப்பிணைப்பும் Cl–O பிணைப்பின் இலூயிசு கட்டமைப்பில் உள்ளன .  
ClO+2 அயனியின் சிவப்பு நிறம் எலக்ட்ரானின் பிணைப்பு எதிர் ஆர்பிட்டாலின் எலக்ட்ரான் மாற்றத்தால் விளைகிறது. இதனை ஒத்த SO2 அயனியில் இம்மாற்றம் கட்புலன் பகுதியில் தெரிவதில்லை. இதனால் அந்த அயனி நிறமற்று இருக்கிறது. எதிரயனியுடனான தொடர்புகளின் வலிமை இந்த எதிர்பிணைப்பு சுற்றுப்பாதையின் ஆற்றலை பாதிக்கிறது. இதனால் நிறமற்ற குளோரைல் சேர்மங்களில் பிணைப்பின் உயர் சகப்பிணைப்பு தன்மையை ஒத்த எதிரயனியுடனான வலுவான தொடர்புகள் ஆற்றல் மாற்றத்தால் கட்புலனாகும் நிறமாலையிலிருந்து இடப்பெயர்ச்சி செய்கின்றன .  
டைகுளோரின் எக்சாக்சைடு ஒரு முக்கியமான குளோரைல் சேர்மமாகும். இது அயனச் சேர்மமாகக் காணப்படுகிறது. குளோரைல் பெர்குளோரேட்டு [ClO2]+[ClO4]−என இது துல்லியமாக வரையறுக்கப்படுகிறது. திட்ட நிபந்தனைகளில் சிவப்பு நிற புகையும் நீர்மமாக இது காணப்படுகிறது.  
FClO2 சேர்மத்துடன் வலிமையான லூயிசு அமிலத்தை சேர்த்து வினைபுரியச் செய்வதன் மூலம் குளோரைல் சேர்மங்களை தயாரிப்பது ஒரு சிறந்த வழிமுறையாகும். உதாரணமாக:
: + → [ClO<sub>2</sub>][AsF<sub>6</sub>]
பிற தயாரிப்பு முறைகளிலும் குளோரைல் சேர்மங்கள் தயாரிக்கப்படுகின்றன:  
5 + 3 → 2 [ClO<sub>2</sub>][AsF<sub>6</sub>] + + 4  
+ 2 → [ClO<sub>2</sub>][SbF<sub>6</sub>] + +
வலிமையான லூயிசு காரங்களுடன் பிணைப்பு பரிமாற்ற வினைகள் மேற்கொள்ள முடியும். எக்சாபுளோரோபிளாட்டினேட்டு உப்புடன் நைட்ரைல் புளோரைடு வினையில் ஈடுபட்டு நைட்ரோனியம் உப்பு உருவாதலை இதற்கு எடுத்துக்காட்டாகக் கூறலாம்:  
[ClO<sub>2</sub>][PtF<sub>6</sub>] + → [NO<sub>2</sub>][PtF<sub>6</sub>] +
# செலீனியம் டையாக்சைடு

**செலீனியம் டையாக்சைடு** *(Selenium dioxide)* என்பது SeO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியத்தின் அதிகம் கிடைக்கும் மிகமுக்கியமான சேர்மங்களில் இதுவும் ஒன்றாகும். செலீனியம் டையாக்சைடு நிறமற்ற ஒரு திண்மமாகும்.
# செலீனியம் டையாக்சைடு

## பண்புகள்

திண்ம செலீனியம் டையாக்சைடு ஒரு-பரிமாண பலபடியாகும். செலீனியம் மற்றும் ஆக்சிசன் அணுக்கள் ஒன்று விட்டு ஒன்றாக இப்பலபடிச் சங்கிலியில் இணைந்துள்ளன. ஒவ்வொரு செலீனியக் கூர்நுனி கோபுரமும் ஒரு விளிம்புநிலை ஆக்சைடு குழுவைப் பெற்றிருக்கின்றன. Se-O பிணைப்பு பாலங்கள் 179 பைக்கோ மீட்டர் நீளம் கொண்டவையாகவும் விளிம்பிலுள்ள Se-O பிணைப்பு 162 பைக்கோ மீட்டர் நீளம் கொண்டதாகவும் அமைந்துள்ளன . பலபடி சங்கிலி முழுவதும் செலீனியம் மையங்கள் ஒன்றுவிட்டு ஒன்றாக அமைந்துள்ளன. வாயு நிலையில் செலீனியம் டையாக்சைடு இருமங்களாகவும் மற்றும் பிற சில்படிமங்களில் அதிக வெப்பநிலையில் இது ஒருமங்களாகவும் காணப்படுகிறது . ஓருறுப்பு வடிவம் கந்தக டை ஆக்சைடின் கட்டமைப்பை போலவே 161 பைக்கோ மீட்டர் நீளம் கொண்ட வளைந்த கட்டமைப்பை ஏற்றுக் கொண்டுள்ளது . இத்திருப்புத்திறன் இரு ஆக்சிசன் அணுக்களின் நடுப்பகுதியிலிருந்து செலீனியம் அணு வரையுள்ள பகுதியில் சுட்டிக்காட்டப்படுகிறது.  
இத்திண்மம் உடனடியாக பதங்கமாகிறது. மிகக் குறைந்த செறிவுகளில் அருவருப்பான அழுகிய முள்ளங்கி வாசனையைக் கொண்டுள்ளது, அதிக செறிவுகளில் இதன் நீராவி முள்ளங்கி சாற்றை ஒத்த ஒரு வாசனையைக் கொண்டுள்ளது மற்றும் உள்ளிழுக்கும்போது மூக்கு மற்றும் தொண்டையில் எரிச்சலை கொடுக்கும் SO2 மூலக்கூறு மற்றும் SeO2 ஒரு பரிமாண சங்கிலி என்றாலும், TeO2 ஒரு குறுக்கு-இணைக்கப்பட்ட பலபடியாகும் .
# செலீனியம் டையாக்சைடு

## பயன்கள்

### கரிமத் தொகுப்பு வினைகள்

செலீனியம் டையாக்சைடு கரிமத் தொகுப்பு வினைகளில் ஒரு முக்கியமான வினையாக்கியாகும். அசிட்டால்டிகைடின் முப்படியான பாரால்டிகைடின் ஆக்சிசனேற்ற வினையில் செலீனியம் டையாக்சைடு கிளையாக்சாலைக் கொடுக்கிறது. வளையயெக்சனோனுடன் சேர்த்து ஆக்சிசனேற்றம் செய்தால் வளையயெக்சேன்-1,2-டையோன் சேர்மம் உருவாகிறது. வினையின் தொடக்கப்பொருளான செலீனியம் சேர்மம் ஒடுக்கப்பட்டு செலீனியமாகிறது. இது சிவப்பு நிற படிகவடிவமற்ற திண்மமாக வீழ்படிவாகிறது. இதை எளிதாக வடிகட்டி பிரித்துக்கொள்ள முடியும்.  
பொதுவாக இவ்வினையை கீழ்கண்டவாரு விவரிக்கலாம்.
:R<sub>2</sub>C=CR'-CHR"<sub>2</sub> + [O] → R<sub>2</sub>C=CR'-C(OH)R"<sub>2</sub>
இங்குள்ள R, R', R" என்பவை ஆல்க்கைல் அல்லது அரைல் பதிலிடுகளாகும்.
# செலீனியம் டையாக்சைடு

## பயன்கள்

### ஒரு நிறமூட்டியாக

செலினியம் டை ஆக்சைடு கண்ணாடிக்கு சிவப்பு நிறத்தை அளிக்கிறது. இரும்பு அசுத்தங்கள் காரணமாக நிறத்தை எதிர்த்து நிற்கவும், அதனால் வெளிப்படையான நிறமற்ற கண்ணாடிகளை உருவாக்கவும் இது சிறிய அளவில் பயன்படுத்தப்படுகிறது. அதிக அளவில் பயன்படுத்தினால் செலீனியம் டையாக்சைடு மாணிக்கச் சிவப்பு நிறத்தை அளிக்கிறது.  
செலினியம் டை ஆக்சைடு சில குளிர்-புளூயிங் தீர்வுகளில் செயலில் உள்ள மூலப்பொருள் ஆகும்.
எஃகை நீலமாக்கும் சிலவகை கரைசல்களில் செலீனியம் டையாக்சைடு ஒரு செயல்திறன் கொண்ட உட்கூறாக கலந்துள்ளது.
புகைப்படத் தொழிலில் அச்சு மைப்பொடியாகவும் செலீனியம் டையாக்சைடு பயன்படுத்தப்படுகிறது.
# செலீனியம் டையாக்சைடு

## பாதுகாப்பு

செலினியம் ஒரு முக்கியமான உலோகம் என்றாலும் ஒரு நாளைக்கு 5 மி.கி.க்கு மேல் உட்கொள்ள நேரிட்டால் குறிப்பிடப்படாத அறிகுறிகள் தோன்றுகின்றன .
# சோடியம் ஐதரோசல்பைடு

**சோடியம் ஐதரோசல்பைடு** *(Sodium hydrosulfide)* என்பது NaHS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் ஐதராக்சைடுடன் ஐதரசன் சல்பைடு (H 2 S) சேர்க்கப்படும்போது நிகழும் அரை நடுநிலைப்படுத்தலின் விளைவாக இச்சேர்மம் தோன்றுகிறது. கரிம மற்றும் கனிம கந்தக சேர்மங்களின் தயாரிப்புக்கு சோடியம் ஐதரோசல்பைடு ஒரு பயனுள்ள வினையாக்கியாகும்.. சில நேரங்களில் ஒரு திண்ம வினையாக்கியாகவும் பெரும்பாலும் நீரிய கரைசலாகவும் இவ்வினையாக்கி பயன்படுகிறது. திண்மநிலை சோடியம் ஐதரோசல்பைடு நிறமற்றது, மேலும் வளிமண்டல ஈரப்பதத்தால் ஏற்படும் நீராற்பகுப்பு காரணமாக பொதுவாக H 2 S போல நெடியை தருகிறது. கரிம கரைப்பான்களில் கரையாத சோடியம் சல்பைடுக்கு (Na 2 S) எதிராக இது கரிமக் கரைப்பான்களில் கரைகிறது. 1: 1 மின்பகுளியாக இருக்கும்போது மிக அதிகமாக கரைகிறது. கரிம வேதியியல் அமீனுடன் சோடியம் ஐதரோசல்பைடுக்கு பதிலாக ஐதரசன் சல்பைடை சேர்த்து சூடாக்கினால் அமோனியம் உப்பை உருவாக்கலாம். HS− எதிர்மின் அயனியின் கரைசல்கள் ஆக்சிசன் உணரிகளாகும். இவை பல்சல்பைடுகளாக மாற்றுவதில் ஈடுபடுகின்றன. மஞ்சள் நிறம் தோன்றுவதிலிருந்து இதை அடையாளம் காணலாம்.
# சோடியம் ஐதரோசல்பைடு

## கட்டமைப்பும் பண்புகளும்

படிகநிலை சோடியம் ஐதரோசல்பைடு இரண்டு கட்ட மாற்றங்களுக்கு உட்படுகிறது. 360 கெல்வின் வெப்பநிலைக்கு மேல் சோடியம் குளோரைடின் கட்டமைப்பை ஏற்றுக்கொள்கிறது, HS - அயனி அதன் விரைவான சுழற்சியின் காரணமாக ஒரு கோள எதிர்மின் அயனியாக செயல்படுகிறது, கட்டமைப்பில் எட்டு சமமான நிலைகளை சமமாக ஆக்கிரமிக்கவும் இது வழிவகுக்கிறது. 360 கெல்வின் வெப்பநிலைக்கு கீழே செஞ்சாய்சதுர கட்டமைப்பு உருவாகிறது. HS− எதிர்மின் அயனி தட்டு வடிவமாக மாறுகிறது. 114 கெல்வின் வெப்பநிலைக்கு கீழ் படிகம் ஒற்றை சாய்வு கட்டமைப்பிற்கு மாறுகிறது. சோதியத்தின் ஒத்த வரிசை சேர்மங்களான பொட்டாசியம், ருபீடியம் சேர்மங்களும் இம்முறையில் செயல்படுகின்றன  
சோடியம் ஐதரோசல்பைடு 350 பாகை செல்சியசு என்ற குறைந்த வெப்பநிலையில் உருகுகிறது. மேற்கூறிய நீரிலி வடிவங்களுடன் கூடுதலாக இச்சேர்மத்தின் இரண்டு வெவ்வேறு வகையான நீரேற்றுகளாகப் பெறலாம். NaHS .2H 2 O மற்றும் NaHS.3H 2 O. என்பவை இந்த இரண்டு வகைகளாகும். சோட்டியம் ஐதரோசல்பைடின் மூன்று வகைகளும் நிறமற்றவைகளாகும். , அதேபோல் செயல்படுகின்றன ஆனால் ஒரே மாதிரியாக இல்லை.
# சோடியம் ஐதரோசல்பைடு

## தயாரிப்பு

வழக்கமான ஆய்வகத் தயாரிப்பு முறை ஐதரசன் சல்பைடுடன் சோடியம் மெத்தாக்சைடு (NaOMe) சேர்த்து சூடாக்குவது ஆகும்:  
:NaOMe + H<sub>2</sub>S → NaHS + MeOH.  
தொழில்துறை ரீதியாக, சோடியம் ஐதராக்சைடு ஒரு காரமாகப் பயன்படுத்தப்படுகிறது. சோடியம் ஐதரோசல்பைடின் தரத்தை HS எதிர்மின் அயனியின் அயோடினாக ஒடுக்கும் பன்பை பயன்படுத்தி அயோடோமெட்ரிக் தரம்பார்த்தல் மூலம் மதிப்பிடலாம், நீர் மற்றும் ஆக்சிசன் இல்லாத சூழலில் ஐதரசன் சல்பைடு வாயுவுடன் சுத்தமான திண்ம சோடியம் உலோகத்தை சேர்த்து வினை புரியச் செய்தால் நீரற்ற சோடியம் ஐதரோசல்பைடு உருவாகிறது
# சோடியம் ஐதரோசல்பைடு

## பயன்பாடுகள்

ஆண்டுதோறும் ஆயிரக்கணக்கான டன் சோடியம் ஐதரோசல்பைடு உற்பத்தி செய்யப்படுகிறது. அதன் முக்கிய பயன்பாடுகள் துணி மற்றும் காகித உற்பத்தியில் கிராப்ட்டு செயல்முறையில் பயன்படுத்தப்படும் கந்தகத்திற்கான சரிகட்டும் இரசாயனமாகவும், செப்பு சுரங்கத்தில் ஒரு மிதக்கும் முகவராகவும், ஆக்சைடு கனிம இனங்களை செயல்படுத்தவும், தோல் தொழிலில் தலைமுடியை நீக்குவதற்கும் பயன்படுத்தப்படுகிறது. .
# ராயல் சுந்தரம் ஜெனரல் இன்சுரன்ஸ்

**ராயல் சுந்தரம் ஜெனரல் இன்சூரன்ஸ் கம்பெனி லிமிடெட்** (முன்னர் **ராயல் சுந்தரம் அலையன்ஸ் இன்சூரன்ஸ் கம்பெனி லிமிடெட்** என அழைக்கப்பட்டது), சுந்தரம் நிதிக் குழுவின் துணை நிறுவனம், இந்தியாவின் முதல் தனியார் துறை பொது காப்பீட்டு நிறுவனம் ஆகும், இது அக்டோபர் 2000 இல் இந்தியக் காப்பீடு ஒழுங்காற்று மற்றும் வளர்ச்சி முகமையால் உரிமம் பெற்றது.  
இந்நிறுவனம் ஆரம்பத்தில் இந்தியாவில் மிகவும் மதிப்பிற்குரிய வங்கி சாரா நிதி நிறுவனங்களில் (என்.பி.எப்.சி'ஸ்) ஒன்றான சுந்தரம் பைனான்ஸ் மற்றும் இங்கிலாந்தின் பழமையான பொது காப்பீட்டாளர்களில் ஒருவரான இங்கிலாந்தின் ராயல் அண்ட் சன்அலியன்ஸ் இன்சூரன்ஸ் பி.எல்.சி ஆகியவற்றுக்கு இடையிலான கூட்டு முயற்சியால் ஊக்குவிக்கப்பட்டது. ஜூலை 2015 இல், சுந்தரம் பைனான்ஸ் ராயல் அண்ட் சன்அலியன்ஸ் இன்சூரன்ஸ் பி.எல்.சியில் இருந்து 26% பங்குகளை வாங்கியது. இதன் விளைவாக, முழு 100% பங்குகளில் இப்போது சுந்தரம் பைனான்ஸ் பங்குகள்(75.90%) மற்றும் பிற இந்திய பங்குதாரர்கள் (24.10%) வைத்திருக்கிறது.
# ராயல் சுந்தரம் ஜெனரல் இன்சுரன்ஸ்

## மோட்டார் வாகன காப்பீடு

மோட்டார் வாகன காப்பீடு விபத்துக்கள் அல்லது பூகம்பம், புயல், சூறாவளி, மனிதனால் உருவாக்கப்பட்ட பேரழிவுகள், தீ மற்றும் வெடிப்பு போன்ற இயற்கை பேரழிவுகளின் போது ஏற்படும் நிதி இழப்புகளை ஈடுசெய்கிறது. காப்பீட்டாளர் வாகனத்தின் காப்பீட்டாளரின் அறிவிக்கப்பட்ட மதிப்பு (ஐடிவி) வரை திருப்பிச் செலுத்துகிறார். தனிப்பட்ட விபத்து பாதுகாப்பு தவிர, மூன்றாம் தரப்பு சொத்து சேதம் மற்றும் இலவச சாலையோர உதவி (ஆர்எஸ்ஏ) ஆகியவை வழங்கப்படுகின்றன.
# ராயல் சுந்தரம் ஜெனரல் இன்சுரன்ஸ்

## மருத்துவ காப்பீடு

ராயல் சுந்தரம் ஜெனரல் இன்சூரன்ஸ் கம்பெனி லிமிடெட் பல்வேறு நபர்களின் பல்வேறு சுகாதாரத் தேவைகளை பூர்த்தி செய்வதற்கான வகைப்படுத்தப்பட்ட சுகாதார காப்பீட்டு திட்டங்களை வழங்குகிறது. மேலும் இதன் மூலம் வெவ்வேறு நபர்களின் முழுமையான மருத்துவ பராமரிப்பு தேவைகளைப் பூர்த்தி செய்ய தனிப்பட்ட மற்றும் குடும்ப நல திட்டங்கள் வழங்கப்படுகின்றன.  
1. லைஃப்லைன் ஹெல்த் இன்சூரன்ஸ் திட்டம் - எந்த ஒரு விபத்து அல்லது நோய் காரணமாக, சுய, மனைவி மற்றும் சார்புடைய குழந்தைகளுக்கு எதிர்பாராமல் மருத்துவமனையில் அனுமதிக்கப்படுவதால் ஏற்படும் மருத்துவச் செலவுகளை உள்ளடக்கி குடும்பத்தினரின் விருப்பத்துடன் கூடிய ஒரு விரிவான சுகாதார காப்பீட்டுக் கொள்கை. இந்தக் கொள்கையில் மறுஏற்றம் நன்மை, ஆயுஷ் சிகிச்சை, அவசரகால உள்நாட்டு வெளியேற்றம், உலகளாவிய அவசரகால மருத்துவமனையில் அனுமதித்தல் மற்றும் 11 முக்கியமான நோய்களுக்கான சர்வதேச சிகிச்சை போன்ற பல நன்மைகள் உள்ளன.  
2. ஸ்மார்ட் பணத் திட்டம் - எதிர்பாராத விபத்து அல்லது நோய் காரணமாக குடும்பத்தினர் மற்றும் சட்டப்பூர்வமாக குடும்பத்துடன் தொடர்புடைய நபர்களுக்கு மருத்துவமனையில் அனுமதிக்க திட்டமிடப்பட்ட தினசரி பண பலனை வழங்கும் சுகாதார காப்பீட்டுத் திட்டம்.
# ராயல் சுந்தரம் ஜெனரல் இன்சுரன்ஸ்

## பயண காப்பீடு

இது அனைத்தையும் உள்ளடக்கிய காப்பீட்டுக் கொள்கையாகும். மருத்துவ அவசரநிலைகள், பொருட்கள் மற்றும் பயண ஆவணங்களை இழத்தல், விமானங்களின் தாமதம் மற்றும் ரத்து போன்ற பயண அபாயங்களுக்கு எதிராக பாதுகாப்பு வழங்குகிறது. மூன்று மாதங்களுக்கும் மேலான எந்தவொரு குழந்தைக்கும், அதிகபட்சமாக 70 வயது வரை உடையவர்களுக்கும் இந்தியாவுக்கு வெளியே எடுக்கப்பட்ட பயணங்களுக்கு காப்பீடு செய்யலாம். இதில் இரண்டு திட்டங்கள் உள்ளன:  
1. ஒற்றை பயண பயண காப்பீடு சலுகைகள் புறப்படும் நேரம் முதல் இந்தியா வந்த நாள் வரை வழங்கப்படுகின்றன. 180 நாட்களை உள்ளடக்கியதாக இச்சலுகை கிடைக்கும்.  
2. மல்டி ட்ரிப் டிராவல் இன்சூரன்ஸ்  
பல சர்வதேச பயணங்களுக்கான சலுகைகளை வழங்குகிறது.
# ராயல் சுந்தரம் ஜெனரல் இன்சுரன்ஸ்

## வீட்டு காப்பீடு

ராயல் சுந்தரம் ஹோம் இன்ஷூரன்ஸ் இயற்கை, மனிதனால் உருவாக்கப்பட்ட பேரழிவுகள் மற்றும் கொள்ளை போன்ற அச்சுறுத்தல்களுக்கு எதிரான பாதுகாப்பை வழங்குகிறது. இந்நிறுவனம் இத்திட்டத்திற்கு இரண்டு வெவ்வேறு கொள்கைகளை வடிவமைத்துள்ளது:  
1. ஹோம் ஷீல்ட் இன்சூரன்ஸ்  
வீடு, குடியிருப்பு கட்டிடம் மற்றும் கூட்டு குடியிருப்பு சுவர்களுக்கு கூட முழுமையான பாதுகாப்பு வழங்குகிறது. சேதத்திற்குப் பிறகு வீட்டின் புனரமைப்பு செலவையும் இது உள்ளடக்கியது.  
2. ஹோம் கன்டன்ட் இன்சூரன்ஸ்  
வீட்டு உபகரணங்கள், தளபாடங்கள், நகைகள் மற்றும் வீட்டில் வைக்கப்பட்டுள்ள பிற மதிப்புமிக்க பொருட்களுக்கு 11.5 லட்சம் வரை சலுகை கொடுக்கப்படுகின்றது.
# ராயல் சுந்தரம் ஜெனரல் இன்சுரன்ஸ்

## இரு சக்கர வாகன காப்பீடு

இரு சக்கர வாகன காப்பீட்டுக் கொள்கை இரு சக்கர வாகனங்களுக்கு முழுமையான பாதுகாப்பை வழங்குகிறது. இதனை ஆன்லைனிலும் வாங்கலாம். விபத்துக்கள் அல்லது இயற்கை பேரழிவுகள் காரணமாக ஏற்படும் எந்தவிதமான சேதங்களிலிருந்தும் இது பாதுகாக்கிறது. இரு சக்கர வாகனம், அதன் பாகங்கள், மூன்றாம் தரப்பினருக்கு ஏற்படும் சேதங்கள் மற்றும் காயம் ஆகியவற்றுக்கு இச்சலுகை நீட்டிக்கப்பட்டுள்ளது.
# ராயல் சுந்தரம் ஜெனரல் இன்சுரன்ஸ்

## விருதுகள் மற்றும் அங்கீகாரம்

- 2014 ஊழியர்களின் உற்பத்தித்திறனை மேம்படுத்துவதற்கும் வாடிக்கையாளர் திருப்தியை அதிகரிப்பதற்கும் ஒரு அறிவார்ந்த உரிமைகோரல் மேலாண்மை முறையை உருவாக்குவதற்கான சிறந்த அங்கீகாரம்
- விநியோகம் / புதிய வணிகம் பகுதியில் ஆசியாவில் ஒரு முன்மாதிரி காப்பீட்டாளராக இருப்பதற்கான சிறந்த அங்கீகாரம்.
- 2011 வெளிப்புறமயமாக்கப்பட்ட இயந்திரங்களுடன் ஒரு வேலை ஓட்டத்தை செயல்படுத்துவதற்கான கொள்கை நிர்வாக அமைப்பை செயல்படுத்தியதற்கான சிறந்த அங்கீகாரம்
- பல மின்-பயன்பாட்டு செயல்படுத்தல் திட்டங்களுக்கான தகவல் வாரம் எட்ஜ் விருதை வென்றது
# சோடியம் டைதயோனைட்டு

**சோடியம் டைதயோனைட்டு** *(Sodium dithionite)* என்பது Na2S2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.சோடியம் ஐதரோசல்பைட்டு என்ற பெயராலும் இது அழைக்கப்படுகிறது. கந்தக வாசனையுடன் வெண்மை நிறங்கொண்டு படிகத் தூளாக சோடியம் டைதயோனைட்டு காணப்படுகிறது. காற்று இல்லாத நிலையில் இது நிலையானது என்றாலும், அது சூடான நீரிலும் அமிலக் கரைசல்களிலும் சிதைகிறது .
# சோடியம் டைதயோனைட்டு

## கட்டமைப்பு

ராமன் நிறமாலையியல் மற்றும் ஒற்றை-படிக எக்சுகதிர் விளிம்புவளைவு ஆய்வுகள், டைதயோனைட்டு அயனியின் வடிவியல் நெகிழ்வானது என்பதை வெளிப்படுத்துகின்றன. டைதயோனைட்டு ஈரெதிர்மின் அயனி C2 சமச்சீர் ஒழுங்கில் 16° முறுக்குக் கோணத்தில் கிட்டத்தட்ட நேரெதிராக உள்ள O-S-S-O பிணைப்புடன் காணப்படுகிறது. நீரேற்று வடிவத்தில் (Na2S2O4•2H2O) டைதயோனைட்டு எதிர்மின் அயனி பிணைப்பு நீளம் குறைவாகக் கொண்டு 56° முறுக்குக் கோணத்தில் O-S-S-O பிணைப்புக் கோணத்துடன் காணப்படுகிறது.
S-S பிணைப்பின் பலவீனத்தை S-S பிணைப்பு நீளம் 239 பைக்கோமீட்டர் மூலம் அடையாளப்படுத்தப்படுகிறது. இந்த பிணைப்பு உடையக்கூடியதாக இருப்பதால் டைதயோனைட்டு எதிர்மின் அயனி கரைசலில் [SO2]− என்ற இயங்குறுப்பு அயனியாக பிரிகையடைகிறது. எலக்ட்ரான் பாராகாந்த ஒத்ததிர்வு நிறமாலையியல் முடிவுகளும் இதை உறுதிபடுத்துகின்றன. 35S ஆனது நடுநிலை அல்லது அமிலக் கரைசலில் S2O42− மற்றும் SO2 அயனிகளுக்கு இடையில் விரைவான பரிமாற்றத்திற்கு உட்பட்டு பலவீனமான எதிர்மின் அயனியிலுள்ள S-S பிணைப்புடன் ஒத்துப்போகிறது.
# சோடியம் டைதயோனைட்டு

## பண்புகள் மற்றும் வினைகள்

### நீராற்பகுப்பு

உலர் நிலையில் சோடியம் டைதயோனைட்டு நிலையானதாக உள்ளது. ஆனால் பின்வரும் வினை காரணமாக நீரிய கரைசல்கள் சிதைகின்றன.  
: 2 S<sub>2</sub>O<sub>4</sub><sup>2−</sup> + H<sub>2</sub>O → S<sub>2</sub>O<sub>3</sub><sup>2−</sup> + 2 HSO<sub>3</sub><sup>−</sup>
இந்த பண்பு டைதயோனசு அமிலத்தின் நிலையற்ற தன்மையுடன் ஒத்துப்போகிறது . இதனால், சோடியம் டைதயோனைட்டு கரைசல்களை நீண்ட காலத்திற்கு சேமிக்க முடியாது .
காற்றில் 90 பாகை செல்சியசு வெப்பநிலைக்கு மேல் சூடாக்கினால் நீரற்ற சோடியம் டைதயோனைட்டு சோடியம் சல்பேட்டு மற்றும் கந்தக டை ஆக்சைடுகளாக சிதைகிறது. காற்று இல்லாத நிலையில், இது 150 பாகை செல்சியசு வெப்பநிலைக்கு மேல் விரைவாக சோடியம் சல்பைட்டு, சோடியம் தயோசல்பேட்டு கந்தக டை ஆக்சைடு மற்றும் சுவடு அளவு கந்தகம் போன்றவைகளாக சிதைகிறது.
# சோடியம் டைதயோனைட்டு

## பண்புகள் மற்றும் வினைகள்

### ஏற்ற ஒடுக்க வினைகள்

சோடியம் டைதயோனைட்டு ஓர் ஒடுக்கும் முகவராகும். pH=7 ஆக இருக்கும்போது இதன் ஒடுக்கும் திறன் சாதாரண ஐதரசன் மின்வாயில் -0.66 வோல்ட்டு ஆகும். சல்பைட்டு உருவாகும்போது ஒடுக்கம் நிகழ்கிறது:
:S<sub>2</sub>O<sub>4</sub><sup>2-</sup> + 2 H<sub>2</sub>O → 2 HSO<sub>3</sub><sup>−</sup> + 2 e<sup>−</sup> + 2 H<sup>+</sup>
சோடியம் டைதயோனைட்டு ஆக்சிசனுடன் வினைபுரிகிறது.
:Na<sub>2</sub>S<sub>2</sub>O<sub>4</sub> + O<sub>2</sub> + H<sub>2</sub>O → NaHSO<sub>4</sub> + NaHSO<sub>3</sub>
இந்த வினைகள் பைசல்பைட்,டு தயோசல்பேட்டு மற்றும் கந்தக டை ஆக்சைடு சம்பந்தப்பட்ட சிக்கலான pH- சார்ந்த சமநிலையை வெளிப்படுத்துகின்றன.
# சோடியம் டைதயோனைட்டு

## பண்புகள் மற்றும் வினைகள்

### கரிமக் கார்பனைல்களுடன்

ஆல்டிகைடுகளின் முன்னிலையில், சோடியம் டைதயோனைட்டு வினைபுரிந்து அறை வெப்பநிலையில் α- ஐதராக்சி - சல்பினேட்டுகளை உருவாக்குகிறது அல்லது 85 பாகை செல்சியசுக்கு மேற்பட்ட வெப்பநிலையில் ஆல்டிகைடை தொடர்புடைய ஆல்ககாலாக ஒடுக்குகிறது . இதேபோன்ற நிலைமைகளின் கீழ் சில கீட்டோன்களும் குறைக்கப்படுகின்றன.
# சோடியம் டைதயோனைட்டு

## பயன்பாடுகள்

### தொழிற்துறை

இந்த சேர்மம் நீரில் கரையக்கூடிய ஓர் உப்பாகும்., மேலும் இதை நீரிய கரைசல்களில் ஒடுக்கும் முகவராகப் பயன்படுத்தப்படலாம். கந்தக சாயங்கள், தொட்டி சாயங்கள் தொடர்பான தொழில்துறை சாயமிடுதல் செயல்முறைகள் சிலவற்றில் இது பயன்படுத்தப்படுகிறது. நீரில் கரையாத சாயங்களை நீரில் கரையக்கூடிய கார உலோக உப்புகளாக மாற்ற இது பயன்படுகிறது. உதாரணம் இண்டிகோ சாயம் . சோடியம் டைதயோனைட்டின் ஒடுக்கும் பண்புகள் அதிகப்படியான சாயம், மீதமுள்ள ஆக்சைடு மற்றும் திட்டமிடப்படாத நிறமிகளை நீக்குகிறது, இதனால் ஒட்டுமொத்த வண்ணத் தரமும் மேம்படுகிறது.
நீர் சுத்திகரிப்பு, வாயு சுத்திகரிப்பு, சுத்தம் செய்தல் மற்றும் அகற்றுதல் ஆகிய செயல்பாடுகளுக்கும் சோடியம் டைதையோனைட்டை பயன்படுத்தப்படலாம்.. தொழில்துறை செயல்முறைகளில் சல்போனேற்றும் முகவராக அல்லது சோடியம் அயனியின் மூலமாகவும் பயன்படுத்தப்படலாம். நெசவுத் தொழில் பயன்பாட்டுடன் கூடுதலாக, தோல், உணவுகள், பலபடிகள், , புகைப்படம் எடுத்தல் மற்றும் பல தொடர்புடைய தொழில்களில் இந்த சேர்மம் பயன்படுத்தப்படுகிறது. சோடியம் டைதயோனைட்டின் உயிர்கொல்லும் அளவு கிலோகிராமுக்கு 5 கிராம் மட்டுமே என்பதால் இது அதன் பரந்த அளவில் பயன்பாடுகளை கொண்டுள்ளது. கரிம வினைகளில் டிகோலூரைசிங் முகவராகவும் நிறம் நீக்கும் முகவராகவும் இது பயன்படுத்தப்படுகிறது.
# சோடியம் டைதயோனைட்டு

## பயன்பாடுகள்

### உயிரியலில்

சோடியம் டைதயோனைட்டு பெரும்பாலும் உடலியல் சோதனைகளில் கரைசல்களின் ஒடுக்கும் திறனைக் குறைப்பதற்கான வழிமுறையாகப் பயன்படுத்தப்படுகிறது. பொட்டாசியம் பெர்ரிசயனைடு இச்சோதனைகளில் ஆக்சிசனேற்றும் வேதிப்பொருளாகப் பயன்படுத்தப்படுகிறது. கூடுதலாக, முதன்மை சிலிக்கேட்டு தாதுக்களில் இணைக்கப்படாத இரும்பின் அளவை தீர்மானிக்க சோடியம் டைதயோனைட்டு பெரும்பாலும் மண் வேதியியல் சோதனைகளில் பயன்படுத்தப்படுகிறது. எனவே, சோடியம் டைதயோனைட்டு மூலம் பிரித்தெடுக்கப்படும் இரும்பு தூய்மையான இரும்பு என்றும் குறிப்பிடப்படுகிறது. டைதயோனைட்டு அயனியின் இரண்டு மற்றும் மூன்று இணைதிறன் உலோக நேர்மின் அயனிகளின் தீவிரமான நாட்டம் இரும்பின் கரைதிறனை அதிகரிக்க அனுமதிக்கிறது, எனவே டைதயோனைட்டு ஒரு பயனுள்ள இடுக்கி இணைப்பு முகவராகும்.
# சோடியம் டைதயோனைட்டு

## பயன்பாடுகள்

### ஆய்வகப் பயன்பாடு

வாயு ஓட்டத்திலிருந்து ஆக்சிசனை அகற்றுவதற்காக பயன்படுத்தப்பட்ட பிசர் கரைசலை தயாரிக்க சோடியம் டைதயோனைட்டு கரைசல்கள் ஒரு காலத்தில் பயன்படுத்தப்பட்டன . பைரித்தியோன் சேர்மத்தை இரண்டு படி தொகுப்பாக்கத்தில் இருந்து தயாரிக்க முடியும். இதற்காக 2-புரோமோபிரிடினை ஒரு பொருத்தமான பெர் அமிலம் மூலம் ஆக்சிசனேற்றம் செய்து தொடர்ந்து தயோல் குழுவை அறிமுகம் செய்ய சோடியம் டைதயோனைட்டு பயன்படுத்தப்படுகிறது.
# இரீத்தா சவுத்ரி

**இரீத்தா சவுத்ரி** (Rita Chowdhury) 1960 ஆகஸ்ட் 17 அன்று பிறந்த இவர் ஒரு இந்திய கவிஞரும், புதின ஆசிரியரும் மற்றும் அசாமி இலக்கிய உலகில் சாகித்ய அகாடமி விருது பெற்றவரும் ஆவார். இவர் 2001 முதல் அசாமின் குவகாத்தி, காட்டன் கல்லூரியில் இணை பேராசிரியராக அரசியல் அறிவியல் துறையில் பணியாற்றி வருகிறார். அதற்கு முன்னர், சவுத்ரி 1991 முதல் 1996 வரை விரிவுரையாளராகவும், 1996 முதல் 2001 வரை அதே கல்லூரியில் மூத்த விரிவுரையாளராகவும் பணியாற்றினார். 1989 முதல் 1991 வரை கர்பி அங்லாங்கின் திபு அரசு கல்லூரியில் அரசியல் அறிவியல் விரிவுரையாளராக தனது கற்பித்தல் வாழ்க்கையைத் தொடங்கினார். இவர் தற்போது இந்தியாவின் தேசிய புத்தக அறக்கட்டளையின் இயக்குநராக உள்ளார். இவர் அமைச்சர் சந்திர மோகன் பதோவரியின் மனைவியும் ஆவார் .
# இரீத்தா சவுத்ரி

## இலக்கிய வாழ்க்கை

முனைவர் சவுத்ரியின் முதல் புதினம் 1981 இல் *அபிரதா ஜாத்ரா* (ஆங்கிலம்: இடைவிடாத பயணம்) என்பதாகும்.  
சவுத்ரியின் புனைகதை வாழ்க்கையின் யதார்த்தத்தையும் சமூகத்தையும் பிரதிபலிக்கிறது. சில நேரங்களில் அது சமகாலமானது. சில சமயங்களில் அது வரலாற்று ரீதியானது. இவரது சில புதினங்களில் பெண்ணியத்தின் ஒரு அடிநாதம் உள்ளது. இவரது புதினங்களில் பெரும்பாலானவை ஆராய்ச்சி அடிப்படையிலானவை. 2001 முதல் 2002 வரை குவகாத்தியிலிருந்து வெளியிடப்பட்ட மாதாந்திர இலக்கிய இதழான *அதர்க்சிலாவின்* நிறுவனர் ஆசிரியராக இருந்தார்.
# இரீத்தா சவுத்ரி

## ஆரம்ப நாட்களில்

புகழ்பெற்ற எழுத்தாளர் மறைந்த பிராஜா நந்தா சவுத்ரி மற்றும் சமூக சேவகர் சிறி மோலினா சவுத்ரி ஆகியோரின் மகளான, இரீத்தா சவுத்ரி அருணாச்சல பிரதேசத்தின் திரப் மாவட்டத்தில் உள்ள நம்போங்கில் பிறந்தார். இவர் மேல்நிலையை ஆஃப்லாங் எல்பி பள்ளியிலும், மார்கெரிட்டா பொது மேல்நிலைப்பள்ளியில் உயர்நிலைப் பள்ளியிலும் தனது பள்ளிப் படிப்பைச் முடித்தார். 1982 ஆம் ஆண்டில் குவகாத்தி பல்கலைக்கழகத்தின் கீழ் காட்டன் கல்லூரியில் அரசியல் அறிவியலில் இளங்கலை பட்டம் பெற்றார். இவர் எல்.எல்.பி (1990) மற்றும் பி.எச்.டி உடன் குவகாத்தி பல்கலைக்கழகத்தில் அரசியல் அறிவியல் மற்றும் அசாமியில் இரட்டை முதுகலைப் பட்டம் ஆகியவற்றை முடித்தார்.
# இரீத்தா சவுத்ரி

## ஆரம்ப நாட்களில்

### குடும்ப வாழ்க்கை

இவர் சந்திர மோகன் பதோவர் என்பவரை மணந்தார். இவரது கணவர் அசாமின் போக்குவரத்து மற்றும் தொழில்துறை அமைச்சராக உள்ளார். இவருக்கு ஒரு மகனும் ஒரு மகளும் உள்ளனர்.
# சோடியம் பாசுபைடு

**சோடியம் பாசுபைடு** *(Sodium phosphide)* என்பது Na3P என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறமான இச்சேர்மம் பெரும்பாலும் P3− எதிர்மின் அயனியின் Na+ நேர்மின் அயனி உப்பு என்று விவரிக்கப்படுகிறது . அதிமான வினைத்திறம் கொண்ட பாசுபைடு எதிர்மின் அயனி தயாரிப்புக்கு இச்சேர்மமே ஆதரமாகும். சோடியம் பாசுப்பேட்டுடன் இதை இணைத்து குழப்பிக் கொள்ளக்கூடாது.  
சோடியம் பாசுபைடுடன் கூடுதலாக ஐந்து இருபடி சேர்மங்கள் அறியப்படுகின்றன. அவை  
: NaP, Na3P7, Na3P11, NaP7, மற்றும் NaP15.
# சோடியம் பாசுபைடு

## கட்டமைப்பு

சோடியம் பாசுபைடு சேர்மம் ஒரு அறுகோண மையக்கருத்தில் படிகமாகிறது, இது பெரும்பாலும் சோடியம் ஆர்சனைடு அமைப்பு என்று அழைக்கப்படுகிறது . பொட்டாசியம் பாசுபைடு போலவே திண்மநிலை சோடியம் பாசுபைடு ஐந்து ஒருங்கிணைவு பாசுபரசு மையங்களை கொண்டிருக்கிறது .  
: 8 Na<sub>(l)</sub> + PCl<sub>5</sub> → 5 NaCl + Na<sub>3</sub>P  
சோடியம் பாசுபைடு தயாரிக்க பல்வேறு வழிகள் விவரிக்கப்பட்டுள்ளன. அதன் எரியக்கூடிய தன்மை மற்றும் நச்சுத்தன்மை காரணமாக, சோடியம் பாசுபைடும் இதனுடன் தொடர்புடைய உப்புகளும் பெரும்பாலும் தளத்திலேயே தயாரிக்கப்பட்டு பயன்படுத்தப்படுகின்றன. வெள்ளை பாசுபரசு சோடியம்-பொட்டாசியம் உலோகக் கலவையால் ஒடுக்கப்படுகிறது :.  
: P<sub>4</sub> + 12 Na → 4 Na<sub>3</sub>P  
பாசுபரசு ஓர் உயரழுத்த வெப்பக் கருவியில் சோடியத்துடன் 150 பாகை செல்சியசு வெப்பநிலையில் வினைபுரிந்து சோடியம் பாசுபைடை உருவாக்குகிறது .  
மாறாக இவ்வினை சாதாரண அழுத்த நிலைகளில் நடத்தப்படலாம், ஆனால் வெப்பநிலை சாய்வை பயன்படுத்தி சோடியத்துடன் வினைபுரியச் செய்து ஆவியாகாத Na x P நிலைகளை (x <3) உருவாக்கலாம் . சில சந்தர்ப்பங்களில், நாப்தலீன் போன்ற எலக்ட்ரான் பரிமாற்ற முகவர் பயன்படுத்தப்படுகிறது. அத்தகைய பயன்பாடுகளில், நாப்தலீன் கரையக்கூடிய சோடியம் நாப்தலீனைடை உருவாக்குகிறது, இது பாசுபரசைக் குறைக்கிறது.
# சோடியம் பாசுபைடு

## பயன்கள்

அதிக வினைத்திறம் கொண்ட பாசுபைடு எதிர்மின் அயனிக்கு சோடியம் பாசுபைடு ஆதார மூலமாகும். அனைத்து கரைப்பான்களிலும் இந்த பொருள் கரையாது, ஆனால் அமிலங்கள் மற்றும் தொடர்புடைய மின்னணுமிகுபொருட்களுடன் ஒரு குழம்பாக வினைபுரிந்து PM 3 வகையின் வழிப்பெறுதிகளைக் கொடுக்கிறது :.  
: Na<sub>3</sub>P + InCl<sub>3</sub> → InP + 3NaCl  
சோடியம் பாசுபைடு வர்த்தக முறையில் துத்தநாக பாசுபைடு மற்றும் அலுமினியம் பாசுபைடு ஆகியவற்றுடன் ஒரு வினையூக்கியாகச் சேர்க்கப்பட்டு பலபடி உற்பத்தியில் பயன்படுத்தப்படுகிறது.
# சோடியம் பாசுபைடு

## பாதுகாப்பு

சோடியம் பாசுபைடு நீராற்பகுப்பின் போது நச்சு மிக்க பாசுபீன் வாயுவை வெளியிடுவது மிகவும் ஆபத்தானது, இந்த செயல்முறை மிகவும் அதிகமானஒரு வெப்ப உமிழ்வு வினையாகும். இதன் விளைவாக தீ விபத்து ஏற்படுகிறது. தீ மற்றும் நச்சு அபாயங்கள் காரணமாக பயணிகள் விமானத்தில் கொண்டு செல்வதை அமெரிக்க போக்குவரத்து துறை தடைசெய்துள்ளது .
# அருண் சர்மா

**அருண் சர்மா** (ஆங்கிலம்: Arun Sarma) (பிறப்பு: 1931 நவம்பர் 3 - இறப்பு: 2017 மார்ச் 27) என்பவர் ஒரு அசாமின் எழுத்தாளர் ஆவார். அருண் சர்மா அசாமின் சமகால நாடக எழுத்தாளர்களில் ஒருவராக இருந்தார். குறிப்பாக நாடகத்தின் சில கூறுகளைக் கொண்ட வழக்கத்திற்கு மாறான நாடகங்களுக்காக அறியப்பட்டவர். நாடகத்தைத் தவிர, அசாமியின் வாழ்க்கை முறையை விவரிக்கும் ஆறு புதினங்களுக்கும் மேலாக அவர் எழுதியுள்ளார். அசாமிய இலக்கியத்திற்கு அவர் செய்த பங்களிப்பை அங்கீகரிக்கும் விதமாக 2010 இல் அவருக்கு பத்மஸ்ரீ விருது வழங்கப்பட்டது. *ஆஷிர்பதர் ரோங்* (ஆசீர்வாதத்தின் *சாயல்கள்* ) நாவலுக்காக 1998 ஆம் ஆண்டில் அவருக்கு சாகித்ய அகாதமி விருதும் வழங்கப்பட்டுள்ளது.  
அவர் தொடர்ச்சியாக இரண்டு ஆண்டுகளாக அசாம் இலக்கிய மன்றத்தின் சிறந்த நாடக ஆசிரியர் விருதை வென்றுள்ளார். மேலும் நாடகத்திற்கான பங்களிப்புகளுக்காகவும், 1998 ஆம் ஆண்டில் சங்கீத நாடக அகாடமி விருதை வென்ற அரிய பெருமையையும் பெற்றுள்ளார். 2005 இல் அசாம் பள்ளத்தாக்கு இலக்கிய விருதையும் பெற்றவர் ஆவார்.
# அருண் சர்மா

## ஆரம்பகால வாழ்க்கை

அருண் சர்மா திப்ருகரில் பிறந்தார், அங்கு அவரது தந்தை திலக் சந்திர சர்மா *டைம்ஸ் ஆஃப் அசாமின்* ஆசிரியராக இருந்தார். 1935 ஆம் ஆண்டில், குடும்பம் ஹலேமின் தேயிலை குக்கிராமத்திற்கு அருகிலுள்ள ஹலேம்குரி கிராமத்திற்கு குடிபெயர்ந்தது. அங்கு காந்திய கொள்கைகளால் ஈர்க்கப்பட்ட இவரது தந்தை சர்மா, விவசாயத்தை மேற்கொண்டு சமூகப் பணிகளிலிலும் ஈடுபட முடிவு செய்தார். அருண் சர்மா தேஸ்பூர் உயர்நிலைப்பள்ளியில் பள்ளிப்படிப்பை முடித்து 1948 இல் மெட்ரிகுலேஷன் முடித்தார். சர்மா 1954 இல் குவகாத்தியின் காட்டன் கல்லூரியில் பி.ஏ (கல்வியில் பட்டம்) முடித்தார். இந்த காலகட்டத்தில் நாடகமும் கவிதையும் எழுதத் தொடங்கினார்.
# அருண் சர்மா

## தொழில்

சர்மா 1954 இல் *தி அஸ்ஸாம் ட்ரிப்யூனின்* தலையங்க ஊழியராக குவாகாத்தியில் தனது வாழ்க்கையைத் தொடங்கினார். 1955 ஆம் ஆண்டில், அவர் ஹலேமில் உள்ள தனது சொந்த கிராமத்திற்கு குடிபெயர்ந்தார். 1948 ஆம் ஆண்டில் (இப்போது எம்சிடி மேல்நிலைப்பள்ளி) பரங்காபரியில் நிறுவப்பட்ட எம்சிடி உயர்நிலைப்பள்ளி என்று பிரபலமாக அறியப்படும் மத்திய சாய்துவார் உயர்நிலைப்பள்ளியில் உதவி தலைமை ஆசிரியராக சேர்ந்தார். 1960 இல், அகில இந்திய வானொலியில் சேர மீண்டும் குவாகாத்திக்கு வந்தார். அப்போதிருந்து 1986 வரை, சர்மா அகில இந்திய வானொலியின் குவகாத்தி நிலையத்துடன் தொடர்பிலிருந்தார். முதலில் ஒரு தயாரிப்பாளராகவும் பின்னர் மூத்த தயாரிப்பாளராகவும் பணியாற்றினார். அவர் கல்வி ஒளிபரப்பு பிரிவின் தலைவராகவும் இருந்தார். மேலும் வகுப்பறைக் கல்விக்கு துணைபுரியும் ஒரு சிறந்த ஊடகமாக வானொலியைப் பயன்படுத்துவதில் முன்னோடிப் பணிகளைச் செய்தார். 1969 ஆம் ஆண்டில் லண்டனின் பிபிசியில் வானொலி நிகழ்ச்சித் தயாரிப்பில் ஆறு மாத பயிற்சி பெற்றார்.  
1970 கள் மற்றும் 1980 களில், குவாகாத்தி நிலையத்தின் நாடகப் பகுதியை வடிவமைப்பதில் சர்மா முக்கியப் பங்கு வகித்தார். இந்த காலகட்டத்தில் இந்த காலகட்டத்தில் அவர் 47 நாடகங்களையும், அதிக எண்ணிக்கையிலான வானொலி ஆவணப்படங்களை நிலையத்திற்க்காவும், அகில இந்திய வானொலியின் தேசிய நிகழ்ச்சிக்காகவும் எழுதி இயக்கியுள்ளார். அவரது ஆவணப்படங்களுக்காக மூன்று சர்வதேச சிறந்த விருதுகளையும் பெற்றார். அகில இந்திய வானொலியின் (1986-89) திப்ருகார் நிலையத்தின் நிலைய இயக்குநராக பணியாற்றிய அவர், 1990 ல் ஷில்லாங்கிலிருந்து அகில இந்திய வானொலியின் வடகிழக்கு சேவையின் இயக்குநராக பணியில் இருந்து ஓய்வு பெற்றார்.  
ஓய்வுக்குப் பிறகு, அவர் வாராந்திர அசாமி செய்தித்தாள் புர்பச்சலின் நிறுவனர் ஆசிரியராக (1990-92) பண்யேற்றார். மேலும் 1992 முதல் 1997 வரை இந்திய தேயிலை சங்கத்தின் தேயிலை மையத்தின் இயக்குநராகப் பணியாற்றினார். இது அசாமில் மோதல்களின் ஒரு காலகட்டம் மற்றும் உள்ளூர் தேயிலைத் தொழிலுக்கும் அசாமிய மக்களுக்கும் பாலம் அமைக்கும் திட்டங்களை வடிவமைத்து செயல்படுத்த சர்மா அழைக்கப்பட்டார். 2005 ஆம் ஆண்டில், அசாமின் வரலாற்றை விவரிக்கும் ஒரு சன்-எட்-லூமியர் (ஒலி மற்றும் ஒளி நிகழ்ச்சி) என்ற நிகழ்ச்சியை சர்மா வடிவமைத்து, எழுதி செயல்படுத்தினார். அவர் 27 மார்ச் 2017 அன்று மேடந்தா மருத்துவ நிறுவனத்தில் காலமானார்.
# அருண் சர்மா

## விருதுகள்

இலக்கியத்திற்காக  
- அசாம் சாகித்ய சபா (நாடகம்) விருது - 1967
- அசோம் நாத்யா சன்மிலன் விருது - 2001
- 'ஆஷிர்படோர் ரோங்' நாவலுக்காக சாகித்ய அகாடமி விருது - 1998 ('ஆன் எ விங் அண்ட் எ பிரேயர்' என்று ஆங்கிலத்தில் மொழிபெயர்க்கப்பட்டுள்ளது)
- இசை நாடக் அகாடமி விருது - 2004
- அசாம் பள்ளத்தாக்கு இலக்கிய விருது - 2005
- பத்மஸ்ரீ - 2010
- சங்கராச்சாரியார் அவதார் விருது இலக்கியம் - 2010  
வானொலி ஒலிபரப்புக்கு  
- ஜப்பான் பரிசு (1980) "ஆல் பட்ஸ் டு ப்ளூம்" என்ற வானொலி ஆவணப்படத்திற்கான சர்வதேச விருது.
- "காசன்: டேஞ்சர் அஹெட்" என்ற வானொலி ஆவணப்படத்திற்காக ஆசிய-பசிபிக் ஒலிபரப்பு ஒன்றிய விருது (1982) .
- "ஆல் லிப்ஸ் டு ஸ்மைல்" என்ற வானொலி ஆவணப்படத்திற்கான பிரிக்ஸ் ஃபியூச்சுரா பெர்லின் பாராட்டு சான்றிதழ் (1983).
- "குகுர்னேச்சியா மனு" என்ற நாடகத்திற்கு ஆகாஷ்வானி விருது (இந்தியாவின் இரண்டாவது சிறந்த வானொலி நாடகம்).
# பிரின்ச்சி குமார் பருவா

**பிரின்ச்சி குமார் பருவா** (ஆங்கிலம் :Birinchi Kumar Barua) (பிறப்பு: 1908 நவம்பர் - இறப்பு: 1964 மார்ச் 30 ) என்பவர் புரானிகுடம், அசாமின் நகோன் என்ற இடத்தில் புரானிகுடம் என்ற ஊரில் பிறந்த இவர் ஒரு நாட்டுப்புறவியலாளரும், அறிஞரும், நாவலாசிரியரும், நாடக ஆசிரியரும், வரலாற்றாசிரியரும், மொழியியலாளரும், கல்வியாளரும் ஆவார். அசாமின் 20 ஆம் நூற்றாண்டின் புகழ்பெற்ற எழுத்தாளரான இவர் அறிவார்ந்த மற்றும் ஆக்கபூர்வமான நோக்கங்களுடன் ஒரு சிறந்த நிர்வாகியாகவும் இருந்தார். வடகிழக்கு இந்தியாவில் நாட்டுப்புறவியல் ஆய்வில் முன்னோடியாக இருந்த அவர், குவஹாத்தி பல்கலைக்கழகத்தின் பல நிறுவனர்களில் ஒருவராக இருந்தார். ஒரு புதின ஆசிரியராகவும் ஆரம்பகால இலக்கிய விமர்சகராகவும் அசாமிய இலக்கியத்திற்கு பருவாவின் பங்களிப்புகள் குறிப்பிடத்தக்கவை.
# பிரின்ச்சி குமார் பருவா

## சுயசரிதை

### ஆரம்பகால வாழ்க்கை மற்றும் கல்வி

பிரின்ச்சி குமார் பருவாவின் தந்தை பிஜோய் ராம் பருவா அஞ்சல் துறையில் பணியில் இருந்தார். பின்னர் ஷில்லாங்கில் உள்ள அசாம் செயலகத்தில் பணியாற்றினார். 1928 ஆம் ஆண்டில் நோவ்காங் அரசு உயர்நிலைப் பள்ளியில் இருந்து முதல் பிரிவுடன் மெட்ரிகுலேஷன் தேர்வில் தேர்ச்சி பெற்ற பிரிஞ்சி குமார் பருவா கொல்கத்தாவுக்கு உயர் கல்வி கற்க சென்றார். அங்கு அவர் மாநிலக் கல்லூரியில் சேர்ந்து கொண்டார். 1930 ஆம் ஆண்டில், பருவா முதல் பிரிவில் அறிவுறுத்தல் உதவியாளர் (ஐ.ஏ) பயின்றார். மற்றும் 1932 இல் பாலி மொழியில் கௌரவங்களுடன் இளங்கலை பட்டம் பெற்றார். தனது பி.ஏ. தேர்வில் முதல் இடத்தைப் பெற்றதன் மூலம் அவரது சிறந்த செயல்திறனுக்காக இசான் உதவித்தொகை வழங்கப்பட்டது. இன்றுவரை அசாமில் இருந்து வந்த சில இசான் அறிஞர்களில் இவரும் ஒருவர்.
# பிரின்ச்சி குமார் பருவா

## கல்லூரி

1934 ஆம் ஆண்டில், கல்கத்தா பல்கலைக்கழகத்தில் பாலி மொழியில் முதுகலையில் தேர்ச்சி பெற்றார். மீண்டும் பல்கலைக்கழகத்தில் முதலிடம் பிடித்தார். அதேசமயம், கல்கத்தா பல்கலைக்கழகத்தில் சட்டம் பயின்றார். தனது இளங்கலை முடித்ததும், பருவா இந்திய சிவில் சேவை தேர்வில் தேர்ச்சி பெற்றார். ஆனால் அந்த நேரத்தில் பிரித்தன் அரசு அவரை குதிரைகள் சவாரி செய்ய முடியாது என்ற அடிப்படையில் அவரை நிர்வாக அதிகாரியாக நியமிக்கவில்லை.
# பிரின்ச்சி குமார் பருவா

## ஆசிரியர் பணி

1935 ஆம் ஆண்டில், கல்கத்தா பல்கலைக்கழகம் அசாமியை ஒரு நவீன மொழியாக அறிமுகப்படுத்தியது, மற்றும் பருவா ஒரு ஆசிரியராக நியமிக்கப்பட்டார். முதுகலை வகுப்புகளில் அசாமியைக் கற்பித்தார். கற்பிப்பதைத் தவிர, பல்கலைக்கழகத்தின் இளங்கலை மற்றும் முதுகலை வகுப்புகளுக்கு அசாமியில் பல பாடப்புத்தகங்களை எழுதினார். மூன்று ஆண்டு கற்பித்தலுக்குப் பிறகு, 1938 இல் கொல்கத்தாவை விட்டு வெளியேறி, காட்டன் கல்லூரியில் அசாமி விரிவுரையாளராக சேர்ந்தார். 1946 ஆம் ஆண்டில், பருவா தனது முனைவர் பட்டம் பெற இங்கிலாந்து சென்றார்.
# பிரின்ச்சி குமார் பருவா

## ஆய்வு

அவர் இங்கிலாந்துக்குச் செல்லும் நேரத்தில், அவர் பல சிறுகதைகள், அசாமி இலக்கியத்தின் ஒரு சிறுகதை, மற்றும் நவீன அசாமிய இலக்கியத்தின் மிக முக்கியமான புதினங்களில் ஒன்றான*ஜீவனார் படோட் என்பதை எழுதியுள்ளார்* . 1955 ஆம் ஆண்டில் எழுதப்பட்ட அவரது மற்றொரு குறிப்பிடத்தக்க புதினமான *சியுஜி பதார் கஹானி*, அசாமின் ஒரு தேயிலைத் தோட்டத்தின் வாழ்க்கையை அடிப்படையாகக் கொண்டது. லண்டனில், லண்டன் பல்கலைக்கழகத்தின் கீழ் உள்ள ஓரியண்டல் மற்றும் ஆப்பிரிக்க ஆய்வுகள் பள்ளியில் பயின்றார். அங்கு அசாமின் கலாச்சார வரலாறு குறித்த தனது ஆய்வறிக்கையை முடித்தார். 1948 ஆம் ஆண்டில் அவருக்கு முனைவர் பட்டம் வழங்கப்பட்டது. பின்னர் அவரது ஆய்வறிக்கை அசாமின் கலாச்சார வரலாறு என்ற பெயரில் வெளியிடப்பட்டது. அது இப்போது அசாமிய வரலாற்று வரலாற்றில் ஒரு மைல்கல்லாக கருதப்படுகிறது.
# சிறுநீர்ப்பை இடைத்திசு அழற்சி

**சிறுநீர்ப்பை இடைத்திசு அழற்சி** **(ஐசி),** அல்லது **சிறுநீர்ப்பை வலி நோய்க்குறி** **(BPS)** என்றழைக்கப்படும் ஒரு வகை அழற்சி சிறுநீர்ப்பையைப் பாதிக்கும் அழற்சியாகும். இதனால் உடனே சிறுநீர் கழிக்க வேண்டும் என்று உணருவது, அடிக்கடி சிறுநீர் கழிக்ப்பது, மற்றும் உடலுறவில் வலி ஆகியவை இதன் அறிகுறிகளாகும். இந்நோய்க்குறி மனச்சோர்வு மற்றும் குறைந்த வாழ்க்கைத் தரத்துடன் தொடர்புடையது. பாதிக்கப்பட்டவர்களில் பலருக்கு எரிச்சல் கொண்ட குடல் நோய்க்குறி மற்றும் ஃபைப்ரோமியால்ஜியாவும் உள்ளன.  
சிறுநீர்ப்பை இடைத்திசு அழற்சிக்கான காரணம் அறியப்படவில்லை. இந்த அழற்சி நோய்க்குறி தொடங்கியவுடன் இயல்பு வாழ்க்கை பாதிக்கப்படுகிறது. நோயறிதல் பொதுவாக மற்ற நிலைமைகளை நிராகரித்த பின்னர் ஏற்பட்டிருக்கும் அறிகுறிகளை அடிப்படையாகக் கொண்டது. பொதுவாக சிறுநீர்ச் சோதனையில் எதிர்மறை என்றிருக்கும். சிஸ்டோஸ்கோபியில் வயிற்றுப் புண் அல்லது வீக்கம் காணப்படலாம். சிறுநீர் பாதை நோய்த்தொற்று (யுடிஐ), அதிகப்படியான சிறுநீர்ப்பை, பால்வினை நோய்த்தொற்றுகள், இடமகல் கருப்பை அகப்படலம், சிறுநீர்ப்பை புற்றுநோய் மற்றும் சுக்கில அழற்சி ஆகியவை இதே போன்ற அறிகுறிகளை உருவாக்கக்கூடிய பிற நிலைமைகள் ஆகும்.  
சிறுநீர்ப்பை இடைத்திசு அழற்சிக்கான எந்த சிகிச்சையும் இல்லை. அறிகுறிகளை நிவாரணப் படுத்தக்கூடிய சிகிச்சையில் வாழ்க்கை முறை மாற்றங்கள், மருந்துகள் அல்லது நடைமுறைகள் ஆகியவை அடங்கும். வாழ்க்கை முறை மாற்றங்களில் புகைபிடிப்பதை நிறுத்துதல் மற்றும் மன அழுத்தத்தைக் குறைத்தல் ஆகியவை அடங்கும். மருந்துகளில் இப்யூபுரூஃபன், பென்டோசன் பாலிசல்பேட் அல்லது அமிட்ரிப்டைலைன் ஆகியவை இருக்கலாம். நடைமுறைகளில் சிறுநீர்ப்பை விலகல், நரம்பு தூண்டுதல் அல்லது அறுவை சிகிச்சை ஆகியவை அடங்கும். இதில் இடுப்புப் பயிற்சிகள் மற்றும் நீண்ட கால நுண்ணுயிர் எதிர்ப்பிகள் பரிந்துரைக்கப்படுவதில்லை.  
அமெரிக்காவிலும் ஐரோப்பாவிலும், சுமார் 0.5% மக்கள் இவ்வகை அழற்சியால் பாதிக்கப்பட்டுள்ளதாக மதிப்பிடப்பட்டுள்ளது. ஆண்களை விட பெண்கள் ஐந்து மடங்கு அதிகமாக பாதிக்கப்படுகின்றனர். பொதுவாக நடுத்தர வயதில் இந்த அழற்சியானது தொடங்குகிறது. "சிறுநீர்ப்பை இடைத்திசு அழற்சி" என்ற சொல் முதன்முதலில் 1887 இல் பயன்பாட்டுக்கு வந்தது.
# சிறுநீர்ப்பை இடைத்திசு அழற்சி

## அறிகுறிகள்

சிறுநீர்ப்பை இடைத்திசு அழற்சியின் மிகவும் பொதுவான அறிகுறிகள் சூப்பராபூபிக் சிறுநீர் வடிகுழாயில் வலி ஏற்படுதல் ஆகும். அடிக்கடி சிறுநீர் கழித்தல், வலிமிகுந்த உடலுறவு, மற்றும் அடிக்கடி சிறுநீர் கழிக்கவேண்டுமென்ற உணர்வால் தூக்கத்திலிருந்து சிறுநீர் கழிக்க எழுந்திருத்தல் .  
பொதுவாக, அறிகுறிகள் இவற்றை உள்ளடக்கியதாக இருக்கலாம் அதாவது சிறுநீர் கழிக்கும்பொழுது சிறுநீர்க்குழாயில் எரிச்சலுடன் கூடிய ஒரு வலி, அவசரமாக உடனே சிறுநீர்க்கழிக்க வேண்டுமென்ற உணர்வு, சில உணவுகள் அல்லது பானங்கள் உட்கொள்வதால் மோசமடையும் இடுப்பு வலி, சிறுநீர் அவசரம் மற்றும் சிறுநீர்ப்பை அல்லது இடுப்பில் உள்ள அழுத்தம் ஆகியவை அடங்கும். அடிக்கடி விவரிக்கப்படும் பிற அறிகுறிகள் சிறுநீர் தாமதமாக வெளியேறுதல் (சிறுநீர் ஓட்டம் தொடங்குவதற்கு காத்திருக்க வேண்டியது, பெரும்பாலும் இடுப்புப் பகுதிகளில் செயலிழப்பு மற்றும் பதற்றம் காரணமாக ஏற்படுகிறது), மேலும் வாகனம் ஓட்டுதல், வேலை செய்தல், உடற்பயிற்சி செய்தல் அல்லது பயணம் செய்தல் ஆகியவற்றில் அசௌகரியம் இருக்கும்.. ஐ.சி உள்ளவர்கள் அனுபவிக்கும் இடுப்பு வலி பொதுவாக சிறுநீர்ப்பை நிரம்புவதன் மூலம் மேலும் தீவிரமடைகிறது. சிறுநீர் கழிப்பதன் மூலம் இது சற்று மேம்படக்கூடும்.  
சிஸ்டோஸ்கோபியின் போது, சிறுநீர்ப்பை இடைத்திசு அழற்சி கொண்ட 5-10% பேருக்கு ஹன்னரின் வயிற்றுப் புண்கள் இருப்பது கண்டறியப்பட்டுள்ளது. அழற்சி கொண்ட ஒருவருக்கு சிறுநீர்க்குழாயில் மட்டுமே அசௌ கரியம் ஏற்படக்கூடும், மற்றொருவர் முழு இடுப்பு வலியிலும் போராடக்கூடும். குறிப்பிடத்தக்க: சிறுநீர்ப்பை இடைத்திசு அழற்சி நோய் அறிகுறிகள் வழக்கமாக இரண்டு வடிவங்களில் ஏற்படுகின்றன சூப்பராபூபிக் சிறுநீர் வடிகுழாயில் அதிக வலி அல்லது குறைந்த அளவு வலி. இருப்பினும் அடிக்கடி சிறுநீர் கழித்தல் அதிகரிக்கும்.
# நளினி பாலா தேவி

**நளினி பாலா தேவி** (23 மார்ச் 1898– 24 திசம்பர் 1977) பிரபல இந்திய எழுத்தாளரும், அசாமி இலக்கியத்தின் கவிஞரும் ஆவார். தேசிய மற்றும் மாயக் கவிதைகளுக்குப் பெயர் பெற்றவர். இலக்கியத்திற்கான பங்களிப்பிற்காக 1957 ஆம் ஆண்டில் இந்திய அரசால் இவருக்கு பத்மசிறீ விருது வழங்கப்பட்டது. மேலும் 1968 ஆம் ஆண்டில் “அலகானந்தா” என்ற தனது கவிதை தொகுப்பிற்காக சாகித்திய அகாதமி விருதை வென்றார்.
# நளினி பாலா தேவி

## ஆரம்பகால வாழ்க்கை, தொழில்

நளினி பாலா தேவி 1898, அசாமில் குவகாத்தியில் பிறந்தார். இவருடைய தந்தை *கர்மவீர்* நபின் சந்திர பர்தோலாய் (1875-1936), ஒரு பிரபல அசாமிய இந்திய சுதந்திர இயக்க ஆர்வலரும் மற்றும் எழுத்தாளரும் ஆவார். நளினி பாலா தேவி தனது முதல் கவிதையான பிட்டாவை 10 வயதில் எழுதினார். 12 வயதில் திருமணம் செய்து கொண்டார். இவரது கணவர் ஜீஷ்வர் சாங்ககோட்டி 19 வயதாக இருந்தபோது இறந்துவிட்டார். தனது இரண்டு மகன்களையும் தனது வாழ்க்கையின் ஆரம்பத்தில் இழந்தார். வாழ்க்கையில் நடந்த இந்த துன்பகரமான சம்பவங்களிலிர்நுது மீண்டுவர கவிதைகள் எழுதத் தொடங்கினார். உணர்ச்சி, சோகம், தேசபக்தி மற்றும் பக்தி ஆகியவற்றை மைய கருப்பொருளாகக் கொண்டு இவர் எழுதியவை அசாமி இலக்கியங்களில் இன்றும் பாராட்டப்படுகின்றன.  
1928 இல் வெளியிடப்பட்ட முதல் கவிதை புத்தகம் *சந்தியார் சுர்* (ஈவினிங் மெலடி) என்பதாகும். பின்னர் கொல்கத்தா பல்கலைக்கழகம் மற்றும் குவஹாத்தி பல்கலைக்கழகம் ஆகிய இரண்டும் இதனை முறையே 1946 மற்றும் 1951 ஆம் ஆண்டுகளில் ஒரு பாடப்புத்தகமாக ஏற்றுக்கொண்டது.
# நளினி பாலா தேவி

## படைப்புகள்

நளினியின் மற்ற படைப்புகளில் அலகானந்தா, சோபுனார் சுர் (கனவுகளின் மெலடி), போரோஷ் மோனி, யுகா தேவதா (கதாநாயகனின் வயது), ஷேஷ் பூஜா (கடைசி வழிபாடு), பரிஜேட்டர் அபிஷேக், பிரஹ்லாத், மேகதட், சுரவி, ரூப்ரேகா, சாந்திபாத் (கட்டுரைத் தொகுப்பு), மற்றும் ஷேஷோர் சுர் (கடைசி மெலடி) என்பனவாகும்.  
1950 ஆம் ஆண்டில், இவர் சடோ அசோம் பரிஜத் கானனை நிறுவினார். பின்னர் அது அசாமில் குழந்தைகள் அமைப்பான மொய்னா பாரிஜத் என்று பிரபலமானது. மீராபாய் என்ற ஒரு நாடகத்தையும் எழுதினார்.
# தாரிம் வடிநிலம்

**தாரிம் வடிநிலம்** (**Tarim Basin**), மேற்கு சீனாவின் சிஞ்சியாங் தன்னாட்சிப் பகுதியில் அமைந்த தாரீம் ஆற்றின் வடிநிலப் பகுதிகள் ஆகும். இந்த வடிநிலத்தின் பரப்பளவு ஆகும். தாரிம் வடிநிலத்தின் வடக்கில் தியான் சான் மலைத்தொடர்களும், தெற்கில் திபெத்திய பீடபூமியை ஒட்டிய குன்லுன் மலைத்தொடர்களும் சூழ்ந்துள்ளது. தாரிம் வடிநிலத்தின் பெரும்பகுதிகளை தக்கிலமாக்கான் பாலைவனம் கொண்டுள்ளது.  
சிஞ்சியாங் மாகாணம் மூன்று முக்கிய வேறுபட்ட புவியியல், வரலாறு மற்றும் இனக்குழுக்களை அடங்கிய பிரதேசங்களைக் கொண்டுள்ளது. 1884-இல் சீனாவின் குயிங் அரச மரபு சிஞ்சியாங் மற்றும் துங்காரியா பிரதேசங்களை அரசியல் ரீதியாக சிஞ்சியாங் மாகாணம் என ஒன்றிணைத்தனர். துங்கர் மக்கள், தரிம் வடிநிலத்தில் அல்சகர் மக்கள், பாலைவனச் சோலைகளில் வாழும் துருக்கிய மொழி பேசும் முஸ்லீம் மக்களை, தற்போது சீன அரசு உய்குர் மக்கள் என்று அழைக்கப்படுகிறார்கள். மேலும் இப்பகுதியில் திபெத்திய பௌத்தர்களும் வாழ்கின்றனர்.
# தாரிம் வடிநிலம்

### தாரிம் வடிநிலத்தின் நிலப்பரப்புகள்

), துசுங்கரியப் பகுதிகளைப் பிரிக்கும் தியான் சான் மலைகள்]]  
'''வடக்குப் பக்கம்: சீனர்கள் தாரிம் வடிநிலத்தின் இந்த வடக்குப் பிரதேசத்தை தியான் சான் தெற்குப் பாதை என்பர். சீனர்கள் இப்பகுதியில் சாலைகளும், இருப்புப் பாதைகளும் அமைத்துள்ளனர். இதன் தெற்கில் தாரீம் ஆறு 100 கிலோ மீட்டர் தொலைவில் உள்ளது. இப்பகுதியில் உள்ள கஷ்கர் நகரம் ஆப்கானித்தான், கிர்கிசுத்தான், பாக்கித்தான் மற்றும் தஜிகிஸ்தான் நாடுகளின் எல்லையில் அமைந்துள்ளது. இப்பகுதியில் அக்சு ஆறு பாய்கிறது.  
**மையப் பக்கம்:**
தாரிம் வடிநிலத்தின் பெரும்பான்மையான பகுதிகள் தக்கிலமாக்கான் பாலைவனம் கொண்டுள்ளது. இப்பகுதியில் அக்சு ஆறு, கஷ்கர் ஆறு, யார்கண்ட் ஆறுகளின் நீர் தாரிம் ஆற்றுடன் கலந்து வடக்கில் பெரும் ஆறாக பாய்கிறது.  
**தெற்குப் பக்கம்:**
கஷ்கரை விட பெரிய யார்கண்ட் கவுண்டி, கார்கிலிக் கவுண்டி இந்தியாவிற்கான பாதை கொண்டுள்ளது. மேலும் காரகாக்ஸ் கவுண்டி அரிய இரத்தினக் கற்களின் விளைவிடமாகக் கொண்டுள்ளது. நவீன சாலைகள் திபெத்தை நோக்கிச் செல்கிறது. கும்தாக் பாலைவனத்தைக் கடந்து துன்ஹவுங் நகரத்திற்குச் செல்ல சாலைகள் வசதிகள் தற்போது இல்லை.  
**இருப்புப் பாதைகள், சாலைகள், ஆறுகள்**:, ஆறுகள் மற்றும் வழித்தடங்கள்:''' தெற்கு சிஞ்சியாங் இரயில்வேயின் இருப்புப் பாதைகள் கஷ்கர் நகரம் வரை செல்கிறது.  
*சாலைகள்*:சீனாவின் தேசிய நெடுஞ்சாலை எண்கள் 312, 314 மற்றும் 315 தார் வடிநிலத்தின் கஷ்கர், உரும்கி, சார்கிலிக், கோரலா போன்ற முக்கிய நகரங்களுடன் இணைக்கிறது.  
*ஆறுகள்*: அக்சு ஆறு, யார்கண்ட் ஆறு, ஹோடன் ஆறு மற்றும் தாரீம் ஆறு, தாரிம் வடிநிலத்தை வளப்படுத்துகிறது.  
*வணிகப் பாதைகள்:* தாரிம் வடிநிலத்தின் தெற்கில் பண்டைய வணிகப் பாதைகள் இருந்தது. ஹான் அரச மரபு ஆட்சியின் போது இந்த வணிகப்பாதைய கைப்பற்றி ஜேட் கேட்-லௌலான் - கோராலா பகுதிக்க்கு வணிகப் பாதையை மாற்றினர்.
முன்னர் சீனாவிலிருந்து இந்தியாவிற்கான வணிகப் பாதை யார்கண்ட் மற்றும் கார்கிலிக் நகரத்திலிருந்து இருந்தது. தற்போது இப்ப்பாதையை கஷ்கர் நகரத்திற்கு தெற்கே உள்ள காரகோரம் நெடுஞ்சாலை வழியாக மாற்றப்பட்டுள்ளது.  
**வடக்கின் மலைப் பகுதிகள்**: தாரிம் வடிநிலத்தின் வடக்கே குர்பண்டுன்குட் பாலைவனம், உரும்சி எண்ணெய் வயல்கள், இலி ஆறுகள் கொண்டது.
# தாரிம் வடிநிலம்

## புவியியல்

கார்போனிஃபெரஸ் முதல் பெர்மியன் காலங்களில் ஒரு பண்டைய மைக்ரோ கண்டம் மற்றும் வளர்ந்து வரும் யூரேசிய கண்டம் ஆகியவற்றுக்கு இடையேயான ஒரு கலவையின் விளைவாக தாரிம் வடிநிலம் அமைந்துள்ளது. தற்போது வடிநிலத்தின் விளிம்புகளைச் சுற்றியுள்ள சிதைவின் விளைவாக மைக்ரோ கான்டினென்டல் மேலோடு, வடக்கே தியான் ஷானின் கீழும், தெற்கே குன்லுன் ஷானின் கீழும் தள்ளப்படுகிறது.  
வண்டல் மண் படுகையின் மையப் பகுதிகளை ஆக்கிரமித்து, 15 கிலோ மீட்டர் ஆழத்தில் மூல பாறைகள், எண்ணெய் மற்றும் எரி வாயுக்களைக் கொண்டுள்ளது. தாரிம் வடிநிலத்தில் பரந்துள்ள கே-2 கொடுமுடி மலைகள் உலகின் இரண்டாவது உயர்ந்த மலை ஆகும். இம்மலையின் பனிகள் உருகுவதால் தாரிம் ஆற்றின் நீர் வளம் வற்றாது உள்ளது. மேலும் தாரிம் ஆற்று நீர் கடலில் கலக்காதது ஒரு சிறப்பாகும். தாரிம் ஆற்று வடிநிலத்தில் பெரும் அளவில் பெட்ரோலியப் பொருட்களும், இயற்கை எரிவாயுகள் உள்ளது. சீனாவின் தேசிய பெட்ரோலிய நிறுவனம் தாரிம் வடிநிலத்தில் 26 இடங்களில் எண்ணெய் மற்றும் இயற்கை எரிவாயு எடுக்கும் எந்திரங்கள் நிறுவியுள்ளது. 2010-இல் தாரிம் வடிநிலத்தில் 35 மில்லியன் டன் எண்ணெய் மற்றும் எரிவாயுக்களை எடுத்துள்ளது. 2015-இல் தாரிம் வடிநிலத்தின் ஆழத்தில் பெரும் அளவில் கரிமப் பொருட்கள் இருப்பதாக கண்டுபிடித்தனர்.  
மனிதர் சாதரானமாக வாழ வழியில்லாத தாரிம் வடிநிலம் மலைகளால் சூழப்பட்டதும், மையத்தில் பாலைவனம், வறண்ட வானிலை காரணமாக இந்நிலப்பரப்பு மனிதர்கள் தேடிய இறுதி வாழ்விடமாக அமைந்தது.
சீனாவின் வடக்கின் பட்டுப் பாதையின் ஒரு பாதை தாரிம் வடிநிலத்தின் வடக்கின் தியான் சான் மலைகள் மற்றும் தக்லமாகன் பாலைவனம் வழியாகச் செல்கிறது.
- வடக்கு தாரிம் சாலை கஷ்கர், அக்சு, குச்சா, கோர்லா வழியாக அன்சி நகரத்தை அடைகிறது.
- தெற்கு தாரிம் சாலை கஷ்கர், யார்கண்ட், கர்கிலிக், குமா, கோட்டான், கேரியா, நியா, மீரான் மற்றும் துன்குவாங் வழியாக ஆன்சி நகரத்திற்கு செல்கிறது.
- மத்திய தாரிம் சாலை கோர்லா, லௌலான், துன்குவான் வழியாகச் செல்கிறது.
# தாரிம் வடிநிலம்

## வரலாறு

### ஹான் அரச மரபு

கிமு முதல் நூற்றாண்டில் சியான்கு இராச்சியத்திடமிருந்து தாரிம் வடிநிலத்தை ஹான் சீனர்கள் கைப்பற்றினர். பின்னர் தாரிம் வடிநிலம் துருக்கிய, திபெத்திய, ஹான், மங்கோலியர்களின் கீழ் இருந்தது. கிபி 1-2-ஆம் நூற்றாண்டுகளில் பலம் மிக்க குசான் பேரரசு ஆட்சியாளர்கள் இந்தோ கிரேக்க நாடுகளை வென்று, தங்கள் ஆட்சிப் பரப்பை தாரிம் வடிநிலம் வரை விரிவாக்கி, கஷ்கர் நகரத்தை நிறுவினர்.
# தாரிம் வடிநிலம்

## வரலாறு

### சுய் -துங் வம்சங்கள்

ஹான் அரச மரபுபிற்குப் பின்னர் தாரிம் வடிநிலத்தை சுய்-துய் வம்சங்கள் ஆண்ட போது இந்தியப் பண்பாடு, குறிப்பாக பௌத்தப் பண்பாடு, இந்தியாவிலிருந்து நடு ஆசியா வழியாக சீனாவில் தாரிம் வடிநிலத்தை அடைந்தது.  
தாங் அரசமரபு ஆட்சிக் காலத்தில் தாரிம் வடிநிலத்தின் பாலைவனச் சோலைகள் இராச்சியங்களை ஆண்ட மேற்கு துருக்கிய கானகத்தின் சிற்றரசுகள் மீது சீனர்கள் முற்றுகையிட்டனர்.  
மீண்டும் கிபி 640-இல் தாங் அரச மரபினர் கரகோஜாவை இசுலாமிய துருக்கிய இனக்குழுவினடமிருந்து தாரிம் வடிநிலப் பகுதிகளைக் கைப்பற்றினர்  
கிபி 644-இல் கஷ்கர் நகரத்தையும், 649-இல் குச்சா நகரத்தையும் சீனாவின் தாங் அரசமரபினர் கைப்பற்றினர்.  
தாங் வம்ச பேரரசர் கிபி 657-இல் நடு ஆசியாவின் மேற்கத்திய துருக்கியர்களை போரில் வென்று தாரிம் வடிநிலத்தை கைப்பற்றினார்.
# தாரிம் வடிநிலம்

## வரலாறு

### தாரிம் வடிநிலம் இசுலாமியமாதல்

பத்தாம் நூற்றாண்டில் கார-கானித்து துருக்கிய இசுலாமிய வம்ச சுல்தான் சத்துக் புகாரா கான் 966-இல் இசுலாமிய சமயத்திற்கு மதம் மாறி கஷ்கர் நகரத்தைக் கைப்பற்றினார். இதனால் பௌத்த சமயத்தினர் தங்களது பகுதிகளை துருக்கிய கான்களிடம் இழந்தனர். இவ்வாறக அடுத்த சில நூற்றாண்டுகளுக்குள் தாரிம் வடிநிலப் பகுதிகள் இசுலாமிய மயமானது
# தாரிம் வடிநிலம்

## வரலாறு

### தாரிம் வடிநிலம் இசுலாமியமாதல்

#### பௌத்த உய்குர் மக்களை இசுலாமியராக மதமாற்றல்

குவாச்சா மற்றும் தர்பன் பௌத்த உய்குர் இராச்சிய மக்கள் இசுலாமை ஏற்றுக்கொண்டு பௌத்த சமயத்திலிருந்து இசுலாமிற்கு மாறினர். உய்குர் மக்கள் நிறைந்த பௌத்த இராச்சியமான காரா டெல் பிரதேசத்தை மங்கோலிய இன மன்னர் ஆட்சி செய்தார். இசுலாமிய சாகதாய் கான் இப்பகுதியை வென்று மக்களை வாள் முனையில் இசுலாமிற்கு மதம் மாற்றினர். தாரிம் வடிநிலப் பகுதியின் மக்களை பௌத்த சமயத்திலிருந்து இசுலாமிய மதமாறிய துருக்கிய இன மக்களின் வழித்தோன்றல்களில் ஒரு பிரிவினரான சுங்கர் இன மக்கள் தங்கள் பகுதிகளில் பௌத்த நினைவுச் சின்னங்களை எழுப்பினர்.
# தாரிம் வடிநிலம்

## வரலாறு

### குயிங் வம்ச ஆட்சிக்கு முன்னர்

17-ஆம் நூற்றாண்டில் தாரிம் வடிநிலத்தின் தென் பகுதி சூபி இசுலாமை பின்பற்றுபவர்கள் ஒன்றிணைந்த சக்தியாக உருவெடுத்தனர்.
# தாரிம் வடிநிலம்

## வரலாறு

### சிங் அரசமரபு

சுங்கர் வடிநிலம் (மஞ்சள்), கிழக்கு சிஞ்சியாங் - (தர்பன்) (சிவப்பு), மற்றும் தாரிம் வடிநிலம் (நீலம்)]]  
சிங் அரசமரபு 1884-இல் சீனாவின் அரியணை ஏறும் வரை சிஞ்சியாங் ஒரு அலகாக இருக்கவில்லை. சிஞ்சியாங் பிரதேசம் சுங்காரியா மற்றும் கிழக்கு துருக்கிஸ்தான் என இரு வேறு அரசியல் பிரதேசமாக இருந்தது.  
சிங் வம்ச ஆட்சியின் கீழ் தாரிம் வடிநிலப் பிரதேசம், தியான்சான் நன்லு என சீனர்களால் அழைக்கப்பட்டது. இப்பிரதேச மக்களை உய்குர் மக்கள் என்றும் அழைத்தனர்.
# தாரிம் வடிநிலம்

## தாரிம் வடிநில மக்கள்

கோட்டான் நகரம், தாரிம் வடிநிலம்]]  
தாரிம் வடிநிலத்தின் பெரும்பான்மை மக்கள் உய்குர் மக்கள் ஆவார்.கஷ்கர், *அர்துஷ்* மற்றும் *ஹோடான்* நகரங்களில் பெரும்பான்மை மக்கள் உய்குர் இன மக்களே. இருப்பினும் உய்குர் மக்கள் சீனாவின் ஹான் இன மக்களின் கட்டுப்பாட்டில் உள்ளனர். மேலும் இங்கு சிறுபான்மை ஹுய் மற்றும் தாஜிக், மங்கோலியர் போன்ற இனக்குழுவினர் வாழ்கின்றனர்.மேலும் இங்கு திபெத்திய பௌத்தர்களும் வாழ்கின்றனர்.
# தாரிம் வடிநிலம்

## இதனையும் காண்க

- தாரீம் ஆறு
=
# டிரைகார்பன் மோனாக்சைடு

**டிரைகார்பன் மோனாக்சைடு** *(Tricarbon monoxide)* என்பது C3O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். விண்வெளியில் வினைத்திறனுள்ள இயங்குறுப்பு ஆக்சோகார்பனாக இது கண்டறியப்பட்டுள்ளது. ஆய்வகத்தில் தோன்றியவுடன் மறைகின்ற ஒரு சேர்மமாக இதை தயாரிக்க முடியும். அணி தனியாக்கல் நுட்பத்தில் இதனை தனித்துப் பிரிக்கலாம் அல்லது குறுகிய ஆயுள் வாயுவாக இதை தயாரிக்கலாம். டிரைகார்பன் மோனாக்சைடை ஒரு கீட்டோன் என்று அல்லது பல்லினகுமுலீன் வகையான ஆக்சோகுமுலீன் என்று வகைப்படுத்தலாம் .